CELEX: 62019TN0185
Language: el
Date: 2019-03-28 00:00:00
Title: Υπόθεση T-185/19: Προσφυγή της 28ης Μαρτίου 2019 — Public.Resource.Org και Right to Know κατά Επιτροπής

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/44
            
         
      Προσφυγή της 28ης Μαρτίου 2019 — Public.Resource.Org και Right to Know κατά Επιτροπής
      (Υπόθεση T-185/19)
      (2019/C 172/58)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Public.Resource.Org, Inc. (Sebastopol, Καλιφόρνια, Ηνωμένες Πολιτείες), Right to Know CLG (Δουβλίνο, Ιρλανδία) (εκπρόσωποι: F. Logue, Solicitor, A. Grünwald, J. Hackl και C. Nüßing, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση C(2019) 639 τελικό της Ευρωπαϊκής Επιτροπής της 22ας Ιανουαρίου 2019 (περιλαμβανομένης της αρχικής απόφασης της 15ης Νοεμβρίου 2018 υπό στοιχεία GROW/D3/ALR/dr (2018) 5993057)·
               
            
                  —
               
               
                  επικουρικώς, να αναπέμψει την υπόθεση στην Ευρωπαϊκή Επιτροπή· και
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν δύο λόγους.
      
                  1.
               
               
                  Με τον πρώτο λόγο προβάλλεται ότι η Ευρωπαϊκή Επιτροπή ερμήνευσε και/ή εφάρμοσε εσφαλμένως το άρθρο 4, παράγραφος 2, πρώτη περίπτωση, του κανονισμού (ΕΚ) 1049/2001 (1), καθόσον η διάταξη αυτή δεν προστατεύει τα εναρμονισμένα πρότυπα των οποίων ζητήθηκε η κατάρτιση:
                  
                              —
                           
                           
                              Δεν είναι δυνατή η προστασία της πνευματικής ιδιοκτησίας όσον αφορά τα εναρμονισμένα πρότυπα των οποίων ζητήθηκε η κατάρτιση διότι αυτά αποτελούν μέρος του δικαίου της Ένωσης·
                           
                        
                              —
                           
                           
                              Τα εναρμονισμένα πρότυπα των οποίων ζητήθηκε η κατάρτιση δεν διαθέτουν το στοιχείο της πρωτοτυπίας και, ως εκ τούτου, δεν προστατεύονται από το δίκαιο της πνευματικής ιδιοκτησίας·
                           
                        
                              —
                           
                           
                              Η καθής δεν απέδειξε τη φερόμενη προσβολή των εμπορικών συμφερόντων του οργανισμού τυποποίησης.
                           
                        
            
                  2.
               
               
                  Με τον δεύτερο λόγο προβάλλεται ότι η Ευρωπαϊκή Επιτροπή παρέβη το άρθρο 4, παράγραφος 2, τελευταία περίοδος, του κανονισμού (ΕΚ) 1049/2001, καθόσον εσφαλμένως αρνήθηκε ότι οι προσφεύγουσες διέθεταν υπερισχύον δημόσιο συμφέρον όσον αφορά την πρόσβαση στα εναρμονισμένα πρότυπα των οποίων ζητήθηκε η κατάρτιση:
                  
                              —
                           
                           
                              Οι έννοιες του κράτους δικαίου και των θεμελιωδών δικαιωμάτων απαιτούν ελεύθερη πρόσβαση στη νομοθεσία της Ευρωπαϊκής Ένωσης·
                           
                        
                              —
                           
                           
                              Τα πρότυπα των οποίων ζητήθηκε η κατάρτιση περιέχουν περιβαλλοντικές πληροφορίες και ιδίως πληροφορίες σχετικά με τις εκπομπές στο περιβάλλον και κατά συνέπεια οι πληροφορίες αυτές πρέπει να κοινοποιηθούν σύμφωνα με τον κανονισμό (ΕΚ) 1367/2006 (2)·
                           
                        
                              —
                           
                           
                              Η καθής δεν αιτιολόγησε επαρκώς την άρνησή της όσον αφορά το υπερισχύον δημόσιο συμφέρον.
                           
                        
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
      
         (2)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).